### Приложение №1

### Указания за формиране на идентификационен код на участник

Съгласно разпоредбата на параграф 1 от Допълнителните разпоредби на Правилника за устройството и дейността на ЦРОЗ и действащия от 01.01.2008 г. нормативен режим по формиране на идентификационния код на търговците, пререгистрирани в търговския регистър по Закона за търговския регистър, идентификационният код на лицата за целите на регистърното производство пред ЦРОЗ се формира както следва:

#### Местни физически лица, които имат единен граждански номер (ЕГН), съответно личен номер на чужденец (ЛНЧ)

а) в разряд първи на идентификационния код се попълва "~";

б) в разряд от втори до единадесети на идентификационния код се попълва ЕГН съответно ЕНЧ на лицето.

#### Физически лица, които нямат ЕГН

а) в разряд първи на идентификационния код се попълва код за пола на лицето: "1" за лице от женски пол и "2" за лице от мъжки пол;

б) в разряд втори на идентификационния код се попълва "~";

в) в разряд трети и четвърти на идентификационния код се попълват последните две цифри от годината на раждане на лицето;

г) в разряд пети и шести на идентификационния код се попълва поредният номер на месеца на раждане на лицето, като едноцифрените числа се допълват чрез дописване отляво на една нула, а за лица, родени преди 1900 г., поредният номер на месеца се увеличава с 20;

д) в разряд седми и осми на идентификационния код се попълва числото от месеца, представляващо датата на раждане на лицето, като едноцифрените числа се допълват чрез дописване отляво на една нула;

е) (изм. - ДВ, бр. 31 от 2001 г.) в разряд от девети до единадесети на идентификационния код се попълва кодът на държавата, чийто гражданин е лицето, съгласно т. 3 "Класификатор на държавите" от приложение № 1 към чл. 10, т. 2, чл. 11, т. 2, чл. 12, т. 2, чл. 14, ал. 2, т. 2 и чл. 19, ал. 8 от Наредба № 5 от 1999 г. за структурата на записа в цифров вид на кадастралните планове и карти, регулационните планове и плановете на почвените категории (ДВ, бр. 56 от 1999 г.).

#### Местни юридически лица и клонове на чуждестранни юридически лица, пререгистрирани в търговския регистър на Република България

а) в разряд първи и втори на идентификационния код се попълва "~";

б) в разряд от трети до единадесети на идентификационния код се попълва единният идентификационен код /ЕИК/ на лицето, определен от Агенцията по вписванията.

#### Търговци - местни юридически лица и клонове на чуждестранни юридически лица, които не са пререгистрирани в търговския регистър по § 4 от Закона за търговския регистър

а) в разряд първи и втори на идентификационния код се попълва двуцифреният код на окръжния съд, в който е вписано юридическото лице (клонът на чуждестранното лице);

б) в разряд трети на идентификационния код се попълва номерът на регистъра, в който е вписано юридическото лице (клонът на чуждестранното лице);

в) в разряд от четвърти до единадесети на идентификационния код се попълва номерът на партидата на юридическото лице (клонът на чуждестранното лице), като номерата с по-малко от осем цифри се допълват чрез дописване отляво на съответния брой нули.

#### Местни и чуждестранни юридически лица, регистрирани само в регистър БУЛСТАТ по Закона за регистър БУЛСТАТ

а) в разряд първи и втори на идентификационния код се попълва "~";

б) в разряд от трети до единадесети на идентификационния код се попълва кодът на лицето по БУЛСТАТ.

#### Български митнически учреждения

а) в разряд първи до седми на идентификационния код се попълва "~";

б) в разряд от осми до единадесети на идентификационния код се попълва кодът на митническото учреждение съгласно приложение № 18 към чл. 6, т. 22, 40 и 41 , чл. 8, т. 22 "Класификатор на митническите учреждения в Република България" от Наредба № Н-17 от 13.12.2006 г. за прилагане на разпоредбите на Приложение № 37 и Приложение № 38 от Регламент (ЕИО) № 2454/93 на Комисията относно писмено деклариране чрез Единния административен документ, издадена от министъра на финансите, обн., ДВ, бр. 105 /2006 г., изм. и доп. бр. 7 /2007 г., бр. 51/ 2007 г., бр. 3 /2008 г.

#### Местни и чуждестранни юридически лица, които нямат съдебна или друга регистрация в Република България

а) в разряд от първи до осми на идентификационния код се попълва "~";

б) в разряд от девети до единадесети на идентификационния код се попълва кодът на държавата, по чието право е учредено юридическото лице, съгласно т. 3 "Класификатор на държавите" от приложение № 1 към чл. 10, т. 2, чл. 11, т. 2, чл. 12, т. 2, чл. 14, ал. 2, т. 2 и чл. 19, ал. 8 от Наредба № 5 от 1999 г. за структурата на записа в цифров вид на кадастралните планове и карти, регулационните планове и плановете на почвените категории (ДВ, бр. 56 от 1999 г.).

#### Oблигационери по емисия ипотечни облигации

а) в разряд първи до шести на идентификационния код се попълва "~";

б) в разряд седми до единадесети на идентификационния код се попълва поредният номер на законния залог в полза на облигационери по емисия ипотечни облигации, според поредността на емисията ипотечни облигации на банката издател.

***Забележки:***

1. При извършване на проверки за наличие или липса на вписвания по партиди на участници трябва да се има предвид промяната в начина на формиране на идентификационните кодове на участниците преди и след задължителната пререгистрация в Търговския регистър от 01.01.2008 г.

Цялостната партида на даден търговец - местно юридическо лице и клон на чуждестранно юридическо лице, които са пререгистрирани в търговския регистър по §4 от Закона за търговския регистър се състои от две неразделни части:

*1. Партида с идентификационен код, формиран по т.4 от Указанията за формиране на идентификационния код /ИК/ преди пререгистрацията в Търговския регистър;*

и

*2. Партида с идентификационен код по ЕИК, формиран по т.3 от Указанията за формиране на идентификационния код /ИК/ след пререгистрацията в Търговския регистър.*

Изключение от това правило правят партидите на лицата по чл.2 от Търговския закон и едноличните търговци, чийто идентификационен код в Централния регистър на особените залози се формират единствено по т. 1 и т. 2 от Указанията за формиране на идентификационния код /ИК/.

1. Считано от 01.09.2018 г., в съответствие с допълненията в чл.3, ал.1, т.5, б. „г“ и т.10, б. „г“ от Закона за регистър БУЛСТАТ (обн. ДВ, бр.57 от 10 Юли 2018 г.), чуждестранните физически и юридически лица, **които са залогодатели по смисъла на Закона за особените залози**, следва да бъдат вписани в регистър БУЛСТАТ, респективно идентификационният код на посочените лица при вписване в ЦРОЗ следва да бъде формиран, както следва:  
     
   **1.    За чуждестранните юридически лица:**а) в разряд първи и втори на идентификационния код се попълва "~";б) в разряд от трети до единадесети на идентификационния код се попълва номерът на лицето по БУЛСТАТ;

**2.    За чуждестранните физически лица, които нямат ЕГН:**а) в разряд първи и втори на идентификационния код се попълва "~";б) в разряд от трети до единадесети на идентификационния код се попълва номерът на лицето по БУЛСТАТ.

**При наличието на регистрация** на чуждестранното юридическо или физическо лице **в регистър БУЛСТАТ**, пред ЦРОЗ същото е длъжно да се идентифицира с кода по БУЛСТАТ, **НЕЗАВИСИМО ОТ КАЧЕСТВОТО, КОЕТО ПРИТЕЖАВА** по смисъла Закона за особените залози, а не само когато е в качеството на залогодател (чл.5 от Закона за регистър БУЛСТАТ.)

В случаите, в които данните относно чуждестранното юридическо или физическо лице са вписани в ЦРОЗ преди регистрацията на съответното лице в регистър БУЛСТАТ, информацията относно настъпилата промяна в идентификационния код следва задължително бъде заявена за вписване в ЦРОЗ (с допълнително вписване, в което съответното лице се идентифицира с кода по БУЛСТАТ).